CELEX: 62011CA0237
Language: sk
Date: 2012-12-13 00:00:00
Title: Spojené veci C-237/11 a C-238/11: Rozsudok Súdneho dvora (tretia komora) z  13. decembra 2012 — Francúzska republika/Európsky parlament (Žaloba o neplatnosť — Inštitucionálne právo — Rozvrh plenárnych schôdzí Európskeho parlamentu na roky 2012 a 2013 — Protokoly o určení sídel inštitúcií a niektorých orgánov, úradov a agentúr Európskej únie)

9.2.2013   
            
            
               SK
            
            
               Úradný vestník Európskej únie
            
            
               C 38/7
            
         Rozsudok Súdneho dvora (tretia komora) z 13. decembra 2012 — Francúzska republika/Európsky parlament
   (Spojené veci C-237/11 a C-238/11) (1)
   
   (Žaloba o neplatnosť - Inštitucionálne právo - Rozvrh plenárnych schôdzí Európskeho parlamentu na roky 2012 a 2013 - Protokoly o určení sídel inštitúcií a niektorých orgánov, úradov a agentúr Európskej únie)
   2013/C 38/06
   Jazyk konania: francúzština
   
      Účastníci konania
   
   
      Žalobkyňa: Francúzska republika (v zastúpení: E. Belliard, G. de Bergues a A. Adam, splnomocnení zástupcovia)
   
      Žalovaný: Európsky parlament (v zastúpení: C. Pennera, N. Lorenz a E. Waldherr, splnomocnení zástupcovia)
   
      Vedľajší účastník, ktorý v konaní podporuje žalobkyňu: Luxemburské veľkovojvodstvo (v zastúpení: C. Schiltz, splnomocnený zástupca)
   
      Predmet veci
   
   Žaloba o neplatnosť — Uznesenie Európskeho parlamentu z 9. marca 2011 týkajúce sa rozvrhu schôdzí Parlamentu na rok 2012 — Rozvrh, podľa ktorého sa majú dve z dvanástich mesačných plenárnych schôdzí konať počas jedného týždňa v októbri — Porušenie protokolov č. 3 a 6 o umiestnení sídel inštitúcií a niektorých orgánov, úradov a agentúr a útvarov Európskej únie — Pracovisko Európskeho parlamentu
   
      Výrok rozsudku
   
   
               1.
            
            
               Uznesenia Európskeho parlamentu z 9. marca 2011 týkajúce sa rozvrhu schôdzí Parlamentu na roky 2012 a 2013 sa zrušujú v rozsahu, v akom nestanovujú, že v rokoch 2012 a 2013 sa bude v Štrasburgu konať dvanásť mesačných plenárnych schôdzí.
            
         
               2.
            
            
               Európsky parlament je povinný nahradiť trovy konania.
            
         
               3.
            
            
               Luxemburské veľkovojvodstvo znáša vlastné trovy konania.
            
         
      (1)  Ú. v. EÚ C 226, 30.7.2011.